**NÁVRH VŠEOBECNE ZÁVAZNÉHO NARIADENIA OBCE  
Hencovce č. 4/2018**

**K VÝŠKE PRÍSPEVKOV ZÁKONNÉHO ZÁSTUPCU**

**ŽIAKA ZÁKLADNEJ ŠKOLY ALEBO DIEŤAŤA MATERSKEJ ŠKOLY**

**NA ČIASTOČNÚ ÚHRADU VÝDAVKOV V ŠKOLE**

Obecné zastupiteľstvo v Hencovciach v zmysle § 6 ods. 1, § 11 ods. 4 písm. g) zákona č. 369/1990 Z. z. o obecnom zriadení v znení neskorších predpisov a § 28, 114 a 140 zákona č. 245/2008 Z. z. o výchove a vzdelávaní (školský zákon) sa uznieslo dňa ................... na tomto **všeobecne záväznom nariadení obce k výške finančných nákladov na nákup potravín pre školské stravovanie a poplatku zákonného zástupcu žiaka základnej školy alebo dieťaťa materskej školy na čiastočnú úhradu výdavkov základnej školy alebo materskej školy.**

**Čl. 1**

**Účel nariadenia**

1. Nariadením sa určuje výška finančných nákladov, na jedno jedlo, na nákup potravín podľa vekových kategórií stravníkov v nadväznosti na odporúčané výživové dávky, zásady pre zostavovanie jedálnych lístkov a dodržiavanie materiálno-spotrebných noriem pre školské stravovanie.
2. Nariadením sa určuje príspevok zákonného zástupcu dieťaťa alebo žiaka na čiastočnú úhradu nákladov spojených so stravovaním detí alebo žiakov.
3. Nariadením sa určuje výška finančného príspevku zákonného zástupcu žiaka základnej školy na čiastočnú úhradu nákladov spojených s činnosťou školského klubu detí.
4. Nariadením sa určuje výška príspevku zákonného zástupcu dieťaťa materskej školy na čiastočnú úhradu výdavkov materskej školy.

**Čl. 2**

**Finančné náklady na nákup potravín**

1. Na základe finančného pásma nákladov na nákup potravín na jedno jedlo podľa vekových kategórií stravníkov, ktoré zverejnilo v zmysle § 140, ods. 11 zákona č. 245/2008 Z. z. o výchove a vzdelávaní (školský zákon) Ministerstvo školstva SR, určuje sa výška finančných nákladov na nákup potravín na jedno jedlo podľa vekových kategórií stravníkov nasledovne:

a) deti v materskej škole: **1,19 € (desiata 0,28 €, obed 0,68 €, olovrant 0,23 €),**

b) žiaci v základnej škole: 1,01 €,

c) zamestnanci školy: **1,19 €,**

d) cudzí stravníci: **1,19 €.**

**Čl. 3**

**Príspevok zákonného zástupcu na stravovanie**

1. Zákonný zástupca žiaka alebo dieťaťa školy v zmysle § 140, ods. 10 zákona č. 245/2008 Z. z. o výchove a vzdelávaní uhrádza výšku finančného príspevku na stravovanie vo výške finančných nákladov na nákup potravín podľa vekových kategórií, bez úhrady režijných nákladov na výrobu, výdaj jedál a nápojov nasledovne:

a) zákonný zástupca dieťaťa v materskej škole: **1,19 €,**

b) zákonný zástupca žiaka základnej školy: **1,01 €.**

**Čl. 4**

**Príspevok za pobyt dieťaťa v materskej škole**

1. Výška mesačného príspevku zákonného zástupcu dieťaťa materskej školy na čiastočnú

úhradu výdavkov materskej školy je v zmysle § 28, ods. 6 z. č. 245/2008 Z. z.

o výchove a vzdelávaní (školský zákon**) 5,– €** (maximálne do 15 % z výšky životného

minima na jedno nezaopatrené dieťa).

1. Na tomto VZN sa uznieslo OcZ, uznesením číslo .............., zo dňa ....................
2. Schválením tohto VZN sa ruší VZN č. 3/2017.

Návrh VZN:

Vyvesený dňa: Zvesený dňa:

22.11.2018 ........................

VZN

Vyvesené dňa: Zvesené dňa:

......................... ........................

**Ing. Štefan KOVAĽ**

**starosta obce Hencovce**